text: VÍDEO El volcà de la Garrinada d'Olot treu una mica de foc pels queixals | NacióGarrotxa
  per Xavier Borràs , Olot, 30 de juliol de 2019 a les 08:53 |
  Un moment de l'actuació dels Bombers a la falda del volcà de la Garrinada. Foto: @paumasoros/@Radiolot
  El volcà de la Garrinada d'Olot, a tocar del barri de Sant Miquel, es va desvetllar ahir per treure foc per un queixal. Efectivament, cap a dos quarts de vuit del vespre, tal com va avançar Ràdio Olot, es va declarar un petit incendi a la falda de la muntanya que va ser breu especialment gràcies a l'actuació conjunta dels Bombers, la Policia Municipal i els Mossos d'Esquadra. La cornellanenca i olotina d'adopció Natàlia va poder captar-ne aquest vídeo:
  Els @bomberscat ja actuen per controlar l'incendi del volcà Garrinada a #Olot @Radiolot @olotelevisio pic.twitter.com/NdHgx4UPzh
  — Natàlia🎗 (@Nataalia5) July 29, 2019
  En menys d'una hora, les cinc dotacions terrestres i l'helicòpter dels Bombers van controlar i apagar el foc, que va crear alarma entre alguns veïns, que ja creien que els haurien de desallotjar de casa seva. Els mateixos Bombers van donar-ne notícia al seu compte de Twutter:
  Estem treballant també per acabar de remullar un incendi de vegetació a Olot, proper de l'av. del Rei Jaume II (volcà de la Garrinada). Controlat. Han cremat uns 1500m2. pic.twitter.com/z0Sb6k26OV
  — Bombers (@bomberscat) July 29, 2019
  Fins al lloc dels fets també s'hi van desplaçar diversos regidors de l'actual equip de govern municipal de l'Ajuntament d'Olot, un fet que va rebre les crítiques de l'antic regidor de la CUP Lluís Rubió:
  Fotos dels regidors de l'equip de govern... tornem a utilitzar les xarxes de manera partidista fins hi tot amb un fet greu com l'incendi...
  — Lluis (@Lluisdolot) July 29, 2019
  Societat, Policia Municipal, Mossos d'Esquadra, Bombers, El Morrot, barri de Sant Miquel, Olot, volcà, La Garrinada, foc forestal, Incendi